RBK-spilleren mister Tromsø-oppgjøret søndag: Ole Sælnes håper å rekke landskampene
Rosenborgs midtbaneanker måtte sy seks sting og kan ha fått hjernerystelse etter luftduellen 27 minutter ut i kampen. Etter rutinemessig å ha blitt vekket hver time i løpet av natten spiste Selnæs frokost sammen med resten av RBK i morges. Han er i følge medisinsk ansvarlig Håkon Schwabe i «god form». Selnæs har ikke meldt forfall til landskampene mot Bulgaria (torsdag) og Kroatia (søndag) i neste uke. – Vi har vært i kontakt med landslaget i dag og får se hvordan dette utvikler seg. Vi følger de vanlige rutinene. Han skal være symptomfri før han er tilbake i trening. Det blir ingen kamp denne helgen, opplyser Schwabe – som ønsker å se an utviklingen i forhold det som fortsatt kan bli landslagsdebuten for Ole Selnæs. Norges samles til trening i Oslo mandag og flyr til Sofia tirsdag. Ole Selnæs ble tirsdag tatt ut som debtutant i troppen sammen med IFK Göteborgs Haitam Aleesami. – Det var jo veldig artig selvfølgelig. Det er en stor drøm som går i oppfyllelse, sa han til VG etter uttaket. Rosenborgs motstandere i Europa League blir klare etter trekningen kl. 13.00.
Ole Selnæs fikk en tung hodesmell mot Steaua Bucuresti torsdag. Han spiller ikke mot Tromsø søndag. Også deltagelsen på landslaget kan være i fare.